VM i fotball for kvinner 2007 kvalifisering

Kvalifiseringen til VM i fotball for kvinner 2007 hadde 99 deltakende land som kjempet om 15 plasser (Kina var garantert plass som vert. Plassene var fordelt utover verdensdelene slik:
Afrika (CAF): 2 plasser.
Asia (AFC): 2 plasser (i tillegg til vertslandet).
Europa (UEFA): 5 plasser.
Nord- og Mellom-Amerika og De karibiske øyer (CONCACAF): 2 plasser.
Sør-Amerika (CONMEBOL): 2 plasser.
Oseania (OFC): 1 plass.

I tillegg ville lag nummer 4 i Asia spille mot lag nummer 3 i CONCACAF om den siste plassen.

Kvalifiseringene

Afrika
De to finalistene i Afrikamesterskapet 2006 kvalifiserte seg til VM. De to finalistene var
 Nigeria og  Ghana. Dette var Nigerias femte og Ghanas tredje VM. Disse to landene er de eneste som har representert Afrika i VM.

Asia
Plassene var forutbestemt å gå til de to beste ikke-forhåndskvalifiserte i Asiamesterskapet mellom 16. og 30. juli 2006. Mesterskapet ble flyttet til Australia etter at Australia flyttet fra OFC til AFC. Som i VM i 2003 kvalifiserte tredje beste lag seg til omspill mot CONACAFs tredje beste lag. 
 Kina, som vant finalen, var allerede kvalifisert som vert.
 Australia var den andre finalisten, og ble kvalifisert som første lag.
 Nord-Korea vant bronsefinalen, og fikk bli med som andre sikre lag.
Dette var Kinas femte, Australias fjerde og Nord-Koreas tredje VM.

Europa
 For Europas kvalifisering i detalj, se VM i fotball for kvinner 2007 kvalifisering UEFA
Det ble arrangert en egen kvalifisering for de av de europeiske landslagene som hadde kvalifisert seg til første kategori (tilsvarende klasse A, om enn noe større). Enda klasse A og B hadde blitt avskaffet for EM, hadde de blitt beholdt i VM-kvalifisering. 

Det var tilsammen 25 lag fordelt i fem grupper med fem lag som kjempet om fem plasser. Gruppevinnerne kvalifiserte seg direkte.
 Danmark,
 England,
 Norge,
 Tyskland og
 Sverige vant sine grupper og gikk videre.
Dette var Norges, Sveriges og Tysklands femte VM, Danmarks fjerde og Englands andre VM.

Nord- og Mellomamerika og De karibiske øyer
Vinneren og nummer to i CONCACAFs Nordamerikamesterskap var sikret plass i VM. Nummer tre skulle spille mot nummer fire i AFCs Asiamesterskap. De to beste i Nordamerikamesterskapet ble 
 USA og
 Canada.
Det var USAs femte og Canadas fjerde VM.

Sør-Amerika
Vinneren av CONMEBOLs Sør-Amerikamesterskap var sikret plass i VM. Nummer to skulle spille mot nummer to i CONCACAFs Nordamerikamesterskap. Vinneren av Sør-Amerikamesterskapet ble 
 Brasil kvalifiserte seg først ved å oppnå 6 poeng, som var ugjentakelig for to lag. 
 Argentina kvalifiserte seg gjennom å slå Brasil og vinne turneringen.
Det var Brasils femte VM og Argentinas andre.

Omspillet
Nummer to i CONCACAFs Nordamerikamesterskap møtte nummer tre i AFCs Asiamesterskap til kamp om den siste plassen. Det ble nesten en kopi av forrige kvalifisering:
 Japan slo  Mexico 3-2 over to kamper. Det var Japans femte VM.

Oseania
Vinneren av Oseaniamesterskapet 1998 var sikret plass i VM. Vinneren var 
 New Zealand.
Det var New Zealands andre VM.